
    REPUBLIKA HRVATSKA 
 OPĆINSKI PREKRŠAJNI SUD U ZAGREBU 
  Zagreb, Avenija Dubrovnik 8
Posl. br: Pp Ikp-eu-17/2026

U IME REPUBLIKE HRVATSKE
PRESUDA

Općinski prekršajni sud u Zagrebu po sutkinji Kristini Orlović, uz sudjelovanje Sandre Mikulić kao zapisničarke u postupku odlučivanja o zahtjevu države izdavateljice, Republike Austrije, za priznanje i izvršenje novčane kazne prema osuđeniku Krunoslavu Rašić, na temelju odluke Republike Austrije, Okružne kapetanije Leoben broj BHLN/611240026882/2024 od 4. listopada 2024., 
presudio je
I	
       Na temelju čl. 77. st. l. i 3. Zakona o pravosudnoj suradnji u kaznenim stvarima s državama članicama Europske unije ("Narodne novine", broj: 91/10, 81/13, 124/13, 26/15, 102/17, 68/18, 70/19, 141/20, 18/24 u daljnjem tekstu ZPSKS-EU) priznaje se pravomoćna strana sudska odluka Republike Austrije, Okružne kapetanije Leoben broj BHLN/611240026882/2024 od 4. listopada 2024., koja je postala pravomoćna dana 8. siječnja 2025., u dijelu odluke o novčanoj kazni koja se odnosi na istu, kojom odlukom je
Krunoslav Rašić, OIB 60273008231, s prebivalištem u Zagrebu, Račenički put 8,  proglašen krivim 
zbog toga što je dana 29. svibnja 2024. u 15:03 sati upravljao vozilom ZG-5309-IL u Austriji, mjesto Sankt Michael in Obersteiermark, A9, Str.km 139,624, Gleinalmtunnel, Okrug Graz na dijelu ceste gdje je dopuštena brzina kretanja iznosila 60 km/h, brzinom koja je za 24 km/h bila veća od dozvoljenih 60 km/h, dakle upravljao je vozilom brzinom od 84 km/h, 
čime je povrijeđen § 52 lit. a Z 10a Cestovnog prometnog propisa 1960 – StVO 1960, BGBI. Nr. 159/1960, zadnja promjena BGBI. I Nr. 52/2005 i § 99 Abs. 3 lit.a Cestovnog prometnog propisa 1960 – StVO 1960, BGBI. Nr. 159/1960, zadnja promjena BGBI. I Nr. 154/2021,
te mu je izrečena novčana kazna u iznosu od 130,00 (stotrideset) eura, 
pa se određuje da će se u tom dijelu presuda izvršiti u državi izvršenja Republici Hrvatskoj.
II    
  Na temelju čl.82. st.l. ZPSKS-EU osuđenik je dužan platiti novčanu kaznu u iznosu od 130,00 (stotrideset) eura.
III    
  Temeljem odredbe čl. 34. st. 1. Prekršajnog zakona ("Narodne novine", broj:
107/07, 39/13, 157/13, 110/15, 70/17,118/18, 114/22,) određuje se izvršenje novčane kazne u iznosu od 130,00 (stotrideset) eura na način da će se ista prisilno naplatiti u korist proračuna Republike Hrvatske odmah po pravomoćnosti ove presude.
Obrazloženje

1. Republika Austrija je dostavila Republici Hrvatskoj zahtjev za priznanje i izvršenje odluke Republike Austrije, Okružne kapetanije Leoben broj BHLN/611240026882/2024 od 4. listopada 2024. o novčanoj kazni izrečene Krunoslavu Rašić iz Zagreba, zbog prekršaja iz čime je povrijeđen § 52 lit. a Z 10a Cestovnog prometnog propisa 1960 – StVO 1960, BGBI. Nr. 159/1960, zadnja promjena BGBI. I Nr. 52/2005 i § 99 Abs. 3 lit.a Cestovnog prometnog propisa 1960 – StVO 1960, BGBI. Nr. 159/1960, zadnja promjena BGBI. I Nr. 154/2021.
 2. Kako se radi o prekršajnom djelu iz kataloga djela iz čl. 10. u svezi čl. 77. ZPSKS-EU, navedeno djelo ne podliježe provjeri dvostruke kažnjavanosti.
 3. S obzirom da se mjesto prebivališta osobe na koju se odnosi priznanje izvršenja predmetne odluke nalazi na području Općinskog prekršajnog suda u Zagrebu to je u smislu čl.78.a ovaj sud nadležan za priznanje i izvršenje predmetne odluke.
 4. Uz zahtjev za priznanje izvršenje odluke priložena je i potvrda iz čl.4. Okvirne odluke vijeća 2005/2014/PUP te preslika odluke Republike Austrije, Okružne kapetanije Leoben broj BHLN/611240026882/2024 od 4. listopada 2024., kojom je određena novčana kazna u iznosu od 130,00 (stotrideset) eura, preslika odluke na hrvatskom jeziku i preslika dostavnice za odluku.
5. Ovaj sud je utvrdio da nema zapreka za priznanje i izvršenje predmetne odluke propisanih u čl.80. ZPSKS-EU jer iz podataka u potvrdi proizlazi da je odluka pravomoćna te da postoje svi propisani uvjeti za njeno priznanje i izvršenje u skladu s odredbama ZPSKS-EU.
      6. Člankom 80. ZPSKS-EU i čl.7. Okvirne odluke vijeća 2005/2014/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanje i izvršenja predmetne odluke pa je u skladu s načelima uzajamnog priznavanja između država članica Europske unije kao temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Republike Slovenije koja će se sukladno citiranim propisima izvršiti u Republici Hrvatskoj kao državi izvršenja.
      7. Prema čl.2. st.15. i 16. ZPSKS-EU, s obzirom da se radi o odluci o novčanoj kazni druge države članice EU koja je pravomoćna, osuđeniku je ovom presudom naloženo plaćanje novčane kazne.
  8. Budući da u potvrdi Republika Austrija nije označila da dopušta zamjenu novčane kazne radom za opće dobro na slobodi, odnosno kaznom zatvora, koja postoji prema nacionalnom pravu RH, to nije moguće primijeniti ove odredbe na predmetnu odluku. 
  9. Slijedom svega izloženog, a na temelju čl.77.st.l. i st.3. ZPSKS-EU odlučeno je kao u izreci odluke.

U Zagrebu, 5. veljače 2026.

Zapisničarka							              Sutkinja
Sandra Mikulić							         Kristina Orlović

POUKA O PRAVU NA ŽALBU:
Protiv ove presude nezadovoljna stranka ima pravo podnijeti žalbu u roku od 8 (osam) dana od primitka ove presude. Žalba se podnosi putem ovog suda u dva istovjetna primjerka, a o žalbi odlučuje Visoki prekršajni sud RH.

Dostaviti:
1.  osuđeniku Krunoslav Rašić, Rašenički put 8, Zagreb
2.	Općinskom kaznenom državnom odvjetništvu u Zagrebu
3.  Ministarstvu pravosuđa i uprave, Upravi za europske poslove, međunarodnu i pravosudnu suradnju i sprječavanje korupcije, radi dostavljanja odluke nadležnom tijelu države izdavateljice, po pravomoćnosti)

